A film a történelmi eseményeknek megfelelően mutatja be a nyugatnémet baloldali fiatalok radikalizálódását, a Benno Ohnesorg-gyilkosságot, Ulrike Meinhof csatlakozását Andreas Baaderhez, a bankrablásokat és a pokolgépes merényleteket az amerikai bázisok, valamint az igazságügyi alkalmazottak ellen, az Axel Springer kiadó székházában elkövetett robbantást és a Hanns-Martin Schleyer elrablását és meggyilkolását. A film cselekménye 1977-ben ér véget, amikor a Vörös Hadsereg Frakció vezetői öngyilkosságot követnek el a stuttgarti börtönben.